**Vil du skape verdier med Asker Fotball?**

Asker Fotball søker engasjert og dyktig administrativ leder med særskilt ansvar for marked.

Som administrativ leder vil du ha en nøkkelrolle i å drive og videreutvikle klubbens virksomhet.

Asker Fotball er et allianseidrettslag til Asker skiklubb og organiserer et bredt spekter av fotballaktivitet fra A-laget i Norsk Tipping-ligaen til ungdomsfotball, Obos-akademi, Gatelaget og Asker United (kjent av mange som «Europas beste lag»).

Med fotball som kjerneaktivitet skaper Asker Fotball verdier i lokalsamfunnet gjennom utallige timer helsebringende aktivitet, sosial inkludering av alle samfunnsgrupper, rusomsorg med mer.

Vi søker en person som identifiserer seg sterkt med Asker Fotballs verdier, som ønsker å videreutvikle og fremme verdiene klubben skaper for omverdenen.

Asker Fotball har en lang og stolt tradisjon på banen. I moderne tid har imidlertid også de samfunnsmessige sidene ved klubbens virksomhet blitt svært viktige. Vi søker deg som evner å se sammenhengen mellom gode sportslige resultater for fotballsatsingen i klubben og betydningen dette har for klubbens samfunnsprosjekter. Du vil bli en del av miljø som brenner for klubben, og som besitter betydelig fotballfaglig kompetanse.

**Ansvarsområder:**

* Hovedansvar for klubbens daglige drift og økonomi i tett samarbeid med styret.
* Skape og vedlikeholde relasjoner til våre samarbeidspartnere med utgangpunkt i klubbens verdier.
* Samarbeide tett med daglig/sportslig leder, trenere, spillere, frivillige og styret for å sikre en helhetlig og bærekraftig klubbkultur
* Delta aktivt i planlegging og gjennomføring av arrangementer, kamper og turneringer

**Ønskede kvalifikasjoner:**

* Relevant utdanning innen økonomi, idrettsledelse eller annen relevant fagbakgrunn.
* Gode lederegenskaper og evne til å motivere og inspirere andre
* God kunnskap om fotball og interesse for sporten
* Evne til å arbeide selvstendig og ta beslutninger i tråd med klubbens verdier og målsetninger
* Gode kommunikasjonsevner både skriftlig og muntlig
* Gode samarbeidsevner og evne til å bygge relasjoner

Dersom lidenskapen og lysten på en spennende utfordring er tilstede vil vi gjerne høre fra deg.

Send søknad med CV og referanser til styreleder (michael@riisjacobsen.no) eller daglig / sportslig leder (walstad@askerfotball.no) innen 7.8.2023. Har du spørsmål til stillingen kan du ringe styreleder på 90983853 eller daglig leder på 90082215.